Wer zu den metzen kam hinein,
wan der beladen wur mit wein,
fürtens den in ein kemerlein,
da wart gerüst ein fallen,
Dardurch fiel er nab mit betrug
int mül, da in das gsind erschlug,
geld und kleider man im abzug,
also ging es in allen,
Wer drein tet gan. also manch man
ward in der stat verloren.
das bachhaus schon, das ist darvon
ein mördersgruben woren.
und das weret so lang zu Rom,
bis Theodosius mit nom,
der groß keiser, auch dahin kom
mit seim her auserkoren.